ddrg/super_eurlex huggingface dataset:
Uredba Sveta (ES) št. 3117/94

z dne 12. decembra 1994

o spremembi Uredbe (EGS) št. 1907/90 o nekaterih standardih trženja za jajca

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/751 z dne 29. oktobra 1975 o skupni ureditvi trga za jajca in zlasti člena 2(2) Uredbe,

ob upoštevanju predloga Komisije,

ker Uredba (EGS) št. 1907/902 določa nekatere standarde trženja za jajca;

ker je treba opredelitev serije uskladiti z nedavno spremembo v zvezi z obvezno navedbo minimalnega roka trajanja za jajca razreda A;

ker Uredba (EGS) št. 1907/90 izključuje iz svojega obsega uporabe neposredno prodajo jajc potrošnikom s strani proizvajalcev; ker je treba zaradi upoštevanja posebnih pogojev trženja jajc v nekaterih regijah na Finskem izključiti iz obsega njene uporabe tudi prodajo proizvajalcev maloprodajnim enotam v teh regijah;

ker je treba trajanje obdobja, v katerem se lahko jajca razreda A prodajajo kot "ekstra" ali "ekstra sveža", opredeliti bodisi glede na datum pakiranja bodisi znesenja,

SPREJEL NASLEDNJO UREDBO:

Člen 1

Uredba (EGS) št. 1907/90 se spremeni:

1. V točki 10 člena 1 se izraz "datum pakiranja ali razvrščanja" nadomesti z izrazom "minimalni rok trajanja ali datum pakiranja".

2. Člen 2(3) se nadomesti z naslednjim:

"3. Ta uredba se ne uporablja za:

- jajca, ki jih proizvajalec na svoji lastni farmi, na lokalnem javnem trgu z izjemo avkcijskih trgov ali prodaje od vrat do vrat, proda neposredno potrošniku za njegovo lastno uporabo,

- jajca, razen počenih jajc, ki jih proizvajalec v določenih regijah na Finskem, navedenih v Prilogi II, proda lokalnemu trgovcu na drobno,

če ta jajca prihajajo iz proizvajalčeve lastne proizvodnje in niso pakirana v skladu s členi 10, 11 in 12 in da ni uporabljeno nikakršno razvrščanje po kakovosti in teži, določeno v tej uredbi."

3. Člen 12 se nadomesti z naslednjim:

"Člen 12

Besede ekstra ali ekstra sveža' se lahko uporabijo pri malih pakiranjih, ki vsebujejo jajca razreda A, opremljenih s trakom ali nalepko. Te besede so natisnjene na trak ali nalepko, ki se odstrani in uniči najpozneje sedmi dan po pakiranju ali deveti dan po znesitvi".

Člen 2

Ta uredba začne veljati 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1994

Za Svet

Predsednik

J. Borchert

PRILOGA

"PRILOGA II

Regije na Finskem iz člena 2(3)

Province:

- Lappi

- Oulu

- Pohjois-Karjala

- Kuopio

- Keski-Suomi

- Mikkeli

- Kymi

- Ahvenanmaa

Občine Alajärvi, Lehtimäki, Lestijärvi, Perho, Soini, Töysä, Vimpeli in Ähtäri v provinci Vaasa."

1 UL L 282, 1.11.1975, str. 49. Uredba, kakor je bila nazadnje spremenjena z Uredbo (EGS) št. 1574/93 (UL L 152, 24.6.1993, str. 1).

2 UL L 173, 6.7.1990, str. 5 Uredba, kakor je bila nazadnje spremenjena z Uredbo (EGS) št. 2617/93 (UL L 240, 25.9.1993, str. 1).
Uredba Komisije (ES) št. 1861/95

z dne 27. julija 1995

o spremembi Uredbe (ES) št. 1162/95 o posebnih podrobnejših pravilih za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1664/95 [2] in zlasti členov 9(2), 12(4) in 13(11) Uredbe,

ker določa Uredba Komisije (ES) št. 1162/95 [3], kakor je bila nazadnje spremenjena z Uredbo (ES) št. 1617/95 [4], posebna podrobnejša pravila za uporabo sistema uvoznih in izvoznih dovoljenj za žita in riž;

ker bi bilo treba v primerih, ko nadomestilo ni določeno, rok veljavnosti dovoljenj za vse izdelke iz člena 1 Uredbe Sveta (EGS) št. 1766/92 in (EGS) št. 1418/76 [5], kakor je bila nazadnje spremenjena z Uredbo (ES) št. 1530/95 [6], skrajšati, da se prepreči ogroženost razumnega upravljanja trga v času, ko je posebej občutljiv; ker je zato treba določiti natančen rok veljavnosti dovoljenj;

ker je bistvenega pomena, da je Komisija obveščena o vseh zahtevkih za izdajo dovoljenj, z nadomestilom ali brez njega, tako da lahko sestavi statistične tabele, ki so nujno potrebne za upravljanje trga in spremljanje izvoznih obveznosti;

ker bi bilo treba Uredbo (ES) št. 1162/95 spremeniti;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (ES) št. 1162/95 se spremeni, kot sledi:

1. Členu 7 se doda naslednji odstavek 2a:

"2a. Če nadomestilo ni bilo določeno, veljajo izvozna dovoljenja za izdelke iz člena 1 Uredbe (EGS) št. 1766/92 in člena 1 Uredbe (EGS) št. 1418/76, 30 dni od datuma izdaje v smislu člena 21(1) Uredbe (EGS) št. 3719/88."

2. Prva alinea točke 1(a)(i) v členu 13 se nadomesti z naslednjim:

"— o vseh zahtevkih za dovoljenja, ali o tem, da zahtevki za dovoljenja niso bili vloženi."

Člen 2

Države članice Komisijo čimprej obvestijo o vseh dovoljenjih, izdanih med 1. julijem 1995 in začetkom veljavnosti te uredbe.

Člen 3

Ta uredba začne veljati z dnem objave v Uradnem listu Evropskih skupnosti.

Vendar pa se člen 2 uporablja od 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1995

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 8.7.1995, str. 13.

[3] UL L 117, 24.5.1995, str. 2.

[4] UL L 154, 5.7.1995, str. 5.

[5] UL L 166, 25.6.1976, str. 1.

[6] UL L 148, 30.6.1995, str. 5.

--------------------------------------------------
Uredba Komisije (ES) št. 1963/95

z dne 9. avgusta 1995

o spremembi Uredbe Komisije (ES) št. 1839/95 o podrobnih pravilih za uporabo tarifnih kvot za uvoz koruze in sorga v Španijo ter za uvoz koruze na Portugalsko

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti člena 12(1) Uredbe,

ker Uredba Komisije (ES) št. 1839/95 z dne 26. julija 1995 o podrobnih pravilih za uporabo tarifnih kvot za uvoz koruze in sorga v Španijo ter za uvoz koruze na Portugalsko [3] vključuje pravila, ki urejajo upravljanje takega uvoza; ker pa navedena uredba ne predvideva prilagoditve znižanju uvozne dajatve, dodeljene v okviru razpisnega postopka glede na mesec uvoza; ker se za koruzo in sorgo intervencijska cena prilagodi med novembrom in majem, da se upoštevajo mesečna zvišanja, ter 1. oktobra, da se upošteva nova žetev; ker naj se zaradi preprečevanja motenj na trgu spremeni Uredba (ES) št. 1839/95, da se uvedejo prilagoditve znižanju, ki je usklajeno s prilagoditvami intervencijske cene;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V členu 9 Uredbe (ES) št. 1839/95 se na koncu odstavka 4 doda naslednje:

"Vendar se v primeru uvoza, opravljenega po koncu meseca izdaje uvoznega dovoljenja, če se uvozno dovoljenje izda med oktobrom in vključno majem, znesek odobrenega znižanja poveča za razliko med intervencijsko ceno, ki velja v mesecu izdaje dovoljenja, zvišano za 55 %, in za enak odstotek zvišano intervencijsko ceno, ki velja v mesecu, ko se sprejme potrdilo za sprostitev v prosti promet. Pri dovoljenjih, izdanih pred 1. oktobrom in uporabljenih po tem dnevu, se znesek odobrenega znižanja zmanjša za znesek, izračunan na enak način."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. avgusta 1995

Za Komisijo

Martin Bangemann

Član Komisije

[1] UL L 181, 1.7.1992, str. 21.

[2] UL L 179, 29.7.1995, str. 1.

[3] UL L 177, 28.7.1995, str. 4.

--------------------------------------------------
Uredba Komisije (ES) št. 1820/95

z dne 26. julija 1995

o spremembi Uredbe (EGS) št. 2257/92 o določitvi podrobnih pravil za izvajanje posebnih režimov oskrbe Madeire z nekaterimi rastlinskimi olji in o določitvi načrtovane bilance ter spremembi Uredbe (ES) št. 2883/94 o določitvi načrtovane bilance oskrbe Kanarskih otokov s kmetijskimi proizvodi, ki so zajeti v posebnih ukrepih iz členov 2, 3, 4 in 5 Uredbe Sveta (EGS) št. 1601/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro v zvezi z nekaterimi kmetijskimi proizvodi [1], kakor je bila nazadnje spremenjena z Uredbo (ES) št. 3290/94 [2], in zlasti člena 10 Uredbe,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [3], in zlasti člena 3(4) Uredbe,

ker v skladu s členom 2 Uredbe (EGS) št. 1600/92 Uredba Komisije (EGS) št. 2257/92 [4], kakor je bila nazadnje spremenjena z Uredbo (ES) št. 2405/94 [5], določa za tržno leto 1994/95 predvideno bilanco za nekatera rastlinska olja za Madeiro; ker je zato treba določiti predvideno bilanco oskrbe za tržno leto 1995/96;

ker v skladu s členom 2 Uredbe (EGS) št. 1601/92 Uredba Komisije (ES) št. 2883/94 [6], kakor je bila nazadnje spremenjena z Uredbo (ES) št. 1688/95 [7], določa za tržno leto 1994/95 načrtovano bilanco oskrbe za nekatera rastlinska olja za Kanarske otoke; ker je zato treba določiti načrtovano bilanco oskrbe za tržno leto 1995/96;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Člen 1(1) Uredbe št. 2257/92 se nadomesti:

"1. Količine načrtovane bilance oskrbe za Madeiro v tržnem letu 1995/96, ki izpolnjujejo pogoje za oprostitev carin pri uvozu iz tretjih držav ali so upravičene do pomoči Skupnosti za oskrbo, so:

(V tonah) |

Oznaka KN | Poimenovanje | Količina |

1507 do 1516 (razen 1509 in 1510) | Rastlinsko olje (razen oljčnega olja) | 3000" |

Člen 2

Priloga VIII k Uredbi (ES) št. 1883/94 se nadomesti s Prilogo k tej uredbi.

Člen 3

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1995

Za Komisijo

Franz Fischler

Član Komisije

[1] UL L 173, 27.6.1992, str. 1.

[2] UL L 349, 31.12.1994, str. 105.

[3] UL L 173, 27.6.1992, str. 13.

[4] UL L 219, 4.8.1992, str. 44.

[5] UL L 257, 5.10.1994, str. 6.

[6] UL L 304, 29.11.1994, str. 18.

[7] UL L 161, 12.7.1995, str. 13.

--------------------------------------------------

PRILOGA

PRILOGA VIII

Rastlinska olja (razen oljčnega olja)

(V tonah) |

Oznaka KN | Poimenovanje | Količina |

1507 do 1516 (razen 1509 in 1510) | Rastlinska olja (razen oljčnega olja) | 35000 |

--------------------------------------------------
Uredba Komisije (ES) št. 1688/95

z dne 11. julija 1995

o spremembi Uredbe (ES) št. 2883/94 o določitvi načrtovane bilance oskrbe Kanarskih otokov s kmetijskimi proizvodi, ki so zajeti v posebnih ukrepih iz členov 2, 3, 4 in 5 Uredbe Sveta (EGS) št. 1601/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [1], kakor je bila nazadnje spremenjena z Uredbo (ES) št. 3290/94 [2], in zlasti člena 3(4) Uredbe,

ker Uredba Komisije (EGS) št. 2790/94 [3], kakor je bila spremenjena z Uredbo (ES) št. 2883/94 [4], določa podrobna pravila za izvajanje posebnih režimov oskrbe Kanarskih otokov z nekaterimi kmetijskimi proizvodi;

ker Uredba (ES) št. 2883/94 določa načrtovano bilanco za predelano sadje in zelenjavo za Kanarske otoke za obdobje od 1. julija 1994 do 30. junij 1995; ker je navedeno bilanco mogoče revidirati, kadar je to potrebno, tako da se v okviru celote, ki je bila določena, med letom prilagodijo količine na podlagi potreb regije; ker je za zadovoljitev potreb Kanarskih otokov po predelanem sadju in zelenjavi ob koncu tržnega leta 1994/95 potrebna sprememba Priloge XI k Uredbi (ES) št. 2883/94 z začetkom veljavnosti od 1. junija 1995;

ker so ukrepi, opredeljeni v tej uredbi, v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Priloga XI k Uredbi (ES) št. 2883/94 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. junija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 1995

Za Komisijo

Franz Fischler

Član komisije

[1] UL L 173, 27.6.1992, str. 13.

[2] UL L 349, 31.12.1994, str. 105.

[3] UL L 296, 17.11.1994, str. 23.

[4] UL L 304, 29.11.1994, str. 18.

--------------------------------------------------

PRILOGA

PRILOGA XI

Predelano sadje in zelenjava

(V tonah) |

Oznaka KN | Opis blaga | Količina |

200799 | Pripravki, razen homogeniziranih pripravkov, in vse sadje, razen agrumov | 3000 |

| Sadje, oreščki in drugi užitni deli rastlin, drugače obdelani in konzervirani, z dodatkom ali brez sladkorja ali drugih sladil ali alkohola, ki niso navedeni ali vključeni drugje | |

200820 | – Ananas | 3200 |

200830 | – Agrumi | 500 |

200840 | – Hruške | 1600 |

200850 | – Marelice | 220 |

200870 | – Breskve | 7600 |

200880 | – Jagode | 180 |

| – Drugo, vključno z mešanicami, razen tistih pod številko 200819 | |

200892 | – – Mešanice | 1850 |

200899 | – – Drugo, razen palmovih srčkov in mešanic | 650 |

--------------------------------------------------
Uredba Komisije (ES) št. 299/95

z dne 14. februarja 1995

o spremembi Uredbe (EGS) št. 584/75 glede zahtev za sprostitev varščine iz razpisa za izvozna nadomestila za riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1418/76 z dne 25. junija 1976 o skupni ureditvi trga za riž [1], kakor je bila nazadnje spremenjena z Uredbo (ES) št. 1869/94 [2], in zlasti člena 17 Uredbe,

ker člen 2 Uredbe Komisije (EGS) št. 584/75 [3], kakor je bila nazadnje spremenjena z Uredbo (EGS) št. 409/90 [4], določa postopek za predložitev ponudb; ker se ta postopek lahko izboljša glede na moderna telekomunikacijska sredstva;

ker so v členu 7 navedene uredbe določene zahteve za sprostitev varščine iz razpisa; ker se varščina, če je ponudba sprejeta, lahko sprosti, ne da bi se zmanjšala učinkovitost sistema v primerih, ko izbrani ponudnik dokaže, da je položil varščino, ki se zahteva za izdajo izvoznega dovoljenja;

ker so ukrepi, predvideni s to uredbo, v skladu z mnenjem Upravljalnega odbora za žita in riž,

SPREJELA NASLEDNJO UREDBO:

Člen 1

Uredba (EGS) št. 584/75 se spremeni:

1. V členu 2:

(a) se odstavek 1 nadomesti z naslednjim:

"1. Ponudbe, ki morajo biti pisne, se lahko dostavijo osebno pristojnemu organu države članice ali pa se pošljejo omenjenemu pristojnemu organu pisno prek telekomunikacij.";

(b) se odstavek 5 nadomesti z naslednjim:

"5. Ko je ponudba predložena, ne more biti umaknjena."

2. Člen 7 se nadomesti z naslednjim:

"Člen 7

Varščina se lahko sprosti:

(a) če ponudba ni bila sprejeta;

(b) če je izbrani ponudnik dokazal, da je položil varščino, predpisano v členu 12 Uredbe Komisije (EGS) št. 891/89 [5].

Če obveznost iz člena 2(3)(b) ni izpolnjena, se varščina zaseže razen v primeru višje sile."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. februarja 1995

Za Komisijo

Franz Fischler

Član Komisije

[1] UL L 166, 25.6.1976, str. 1.

[2] UL L 197, 30.7.1994, str. 7.

[3] UL L 61, 7.3.1975, str. 25.

[4] UL L 43, 17.2.1990, str. 21.

[5] UL L 94, 7.4.1989, str. 13.

--------------------------------------------------
Uredba Komisije (ES) št. 306/95

z dne 15. februarja 1995

o spremembi Uredbe (EGS) št. 3515/92 o določitvi skupnih podrobnih pravil za izvajanje Uredbe Sveta (EGS) št. 1055/77 o skladiščenju in premikanju proizvodov, ki jih odkupi intervencijska agencija

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) 1055/77 z dne 17. maja 1977 o skladiščenju in premikanju proizvodov, ki jih odkupi intervencijska agencija [1], in zlasti člena 4 Uredbe,

ker je zaradi pristopa Avstrije, Finske in Švedske k Evropski uniji treba jezikovno prilagoditi Uredbo Komisije (EGS) št. 3515/92 [2];

ker so ukrepi, predvideni s to uredbo, v skladu z mnenji vseh zadevnih upravljalnih odborov,

SPREJELA NASLEDNJO UREDBO:

Člen 1

Uredba (EGS) št. 3515/92 se spremeni:

1. v drugi pododstavek člena 2 se doda:

"— Interventionsprodukter som innehas av … (interventionsorganets namn och adress) för lagring i … (berört land och adress till det tilltänkta lagringsstället). Tillämpning av artikel 2 första strecksatsen i förordning (EEG) nr 1055/77

— Interventiotuotteita, jotka ovat … (interventioelimen nimi ja osoite) hallussa ja jotka on tarkoitus varastoida … (kyseessä olevan maan ja ehdotetun varastointipaikan osoite). Asetuksen (ETY) N:o 1055/77 2 artiklan ensimmäisen luetelmakohdan mukainen soveltaminen.";

2. v prvi pododstavek člena 5 se doda:

"—

Interventionsprodukter — överföringsförfarande,

—

Interventiotuotteita — siirtotoimi".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. februarja 1995

Za Komisijo

Franz Fischler

Član Komisije

[1] UL L 128, 24.5.1977, str. 1.

[2] UL L 355, 5.12.1992, str. 15.

--------------------------------------------------
Uredba Sveta (ES) št. 463/96

z dne 11. marca 1996

o dopolnitvi Uredbe (EGS) št. 3906/89 s ciljem razširitve gospodarske pomoči na Nekdanjo jugoslovansko republiko Makedonijo

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba (EGS) št. 3906/89 [3] predvideva gospodarsko pomoč, ki naj podpre proces gospodarske in socialne reforme v številnih srednje in vzhodnoevropskih državah;

ker so države, ki izpolnjujejo pogoje za tako pomoč, naštete v Prilogi navedene uredbe;

ker je Generalna skupščina Združenih narodov 8. aprila 1993 priznala Nekdanjo jugoslovansko republiko Makedonijo pod tem začasnim imenom;

ker je pomembno, da se to državo pomaga stabilizirati in da se podpre izvajanje gospodarske reforme in krepitev demokracije;

ker je zato potrebno novo državo formalno vključiti na seznam upravičenih držav v okviru Uredbe (EGS) št. 3906/89,

SPREJEL NASLEDNJO UREDBO:

Člen 1

V Prilogo k Uredbi (EGS) št. 3906/89 se doda naslednja država: "Nekdanja jugoslovanska republika Makedonija".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. marca 1996

Za Svet

Predsednik

L. Dini

[1] UL C 231, 27.8.1993.

[2] UL C 65, 4.3.1996.

[3] UL L 375, 23.12.1989, str. 11. Uredba, kot je bila nazadnje spremenjena in dopolnjena z Uredbo (ES) št. 1366/95 (UL L 133, 17.6.1995, str. 1).

--------------------------------------------------
Uredba Komisije (ES) št. 957/96

z dne 30. maja 1996

o spremembi Uredbe (ES) št. 773/96 o določitvi posebnih ukrepov za odstopanje od uredb (EGS) št. 3665/87, (EGS) št. 3719/88 in (EGS) št. 1964/82 v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso 1, kakor je bila nazadnje spremenjena z Uredbo Komisije (ES) št. 894/96 2, in zlasti člena 13(12) Uredbe,

ker Uredba Komisije (ES) št. 773/96 3 določa posebne ukrepe za zakonsko ureditev nekaterih izvoznih poslov zaradi ukrepov, ki jih je sprejelo nekaj tretjih držav za zaščito pred govejo spongiformno encefalopatijo;

ker se je po členu 5(1) Uredbe (ES) št. 773/96 rok, v katerem morajo proizvodi zapustiti carinsko območje Skupnosti, podaljšal s 60 na 120 dni; ker je po členu 5(2) navedene uredbe obdobje, za katero se lahko proizvodi uvrstijo v odložilni režim v prosti coni ali prostem skladišču, 60 dni;

ker sta se ti obdobji za izvajalce izkazali kot prekratki, da bi našli druge trge za te proizvode; ker bi ju bilo zato treba podaljšati na 150 oziroma 120 dni;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (ES) št. 773/96 se spremeni:

1. v členu 5(1) se rok "120 dni" nadomesti s "150 dni";

2. v členu 5(2) se rok "60 dni" nadomesti s "120 dni".

Člen 2

Ta uredba začne veljati naslednji dan po objavi v Uradnem listu Evropskih skupnosti.

Uporablja se od 30. maja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 1996

Za Komisijo

Franz Fischler

Član Komisije

1 UL L 148, 28.6.1968, str. 24.

2 UL L 125, 23.5.1996, str. 1.

3 UL L 104, 27.4.1996, str. 19.
Uredba Komisije (ES) št. 1349/96

z dne 11. julija 1996

o spremembi Uredbe (ES) št. 773/96 o določitvi posebnih ukrepov za odstopanje od uredb (EGS) št. 3665/87, (EGS) št. 3719/88 in (EGS) št. 1964/82 v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 894/96 [2] in zlasti člena 13(12) Uredbe,

ker Uredba Komisije (ES) št. 773/96 [3], kakor je bila nazadnje spremenjena z Uredbo (ES) št. 1044/96 [4], določa posebne ukrepe za ureditev nekaterih izvoznih poslov zaradi ukrepov, ki jih je sprejelo nekaj tretjih držav za zaščito pred govejo spongiformno encefalopatijo (BSE);

ker izvozniki ne bi smeli izgubiti svojih varščin, kadar njihovo meso uniči tretja država ali država članica zaradi ukrepov v zvezi z BSE;

ker je izvoznik zaradi problemov, povezanih z BSE, dolžan spremeniti destinacijo; ker Uredba (ES) št. 773/96 zagotavlja ustrezno rešitev, če je višina nadomestila, ki ustreza dejanski destinaciji, nižja kakor za navedeno destinacijo, ne pa, če je višja; ker je torej treba spremeniti Uredbo (ES) št. 773/96;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (ES) št. 773/96 se spremeni:

1. člen 3 se nadomesti s:

"Člen 3

Določbe člena 20(3)(a), 20 % znižanje iz druge alinee člena 20(3)(b) ter 15 % in 20 % povečanje iz člena 23(1) in drugega pododstavka člena 33(1) Uredbe (EGS) št. 3665/87 se ne uporabljajo za izvoz, opravljen na podlagi dovoljenj, izdanih do 31. marca 1996, pod pogojem, da so se carinske formalnosti za sprostitev v porabo v zadevni tretji državi opravile po 20. marcu 1996."

2. v členu 4(1) se dodajo naslednje alinee:

"— carinske izvozne formalnosti zaključene, vendar jih je tretja država uničila zaradi ukrepov, sprejetih v zvezi z BSE, varščine v zvezi s posli se sprostijo ob predložitvi dokaza o uničenju, izvoznik pa vrne kakršno koli predplačilo nadomestila,

— carinske izvozne formalnosti zaključene, vendar so se vrnili v carinsko območje Skupnosti in jih je sprejemna država članica uničila zaradi ukrepov, sprejetih v zvezi z BSE, varščine v zvezi s posli se sprostijo ob predložitvi dokaza o uničenju, izvoznik pa vrne kakršno koli predplačilo nadomestila."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 1996

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 125, 23.5.1996, str. 1.

[3] UL L 104, 27.4.1996, str. 19.

[4] UL L 139, 12.6.1996, str. 4.

--------------------------------------------------